# Príloha č. 1 - Opis predmetu zákazky

**Križovatka Rusovská – Lenardova**

1. Základné údaje o stavbe

Názov projektu: **Križovatka Rusovská - Lenardová**

Predmet zadania:vypracovanie projektovej dokumentácie pre riadenie križovatky cestnou dopravnou signalizáciou (CDS), vrátane zmeny organizácie dopravy a drobných stavebných úprav nevyhnutných pre zabezpečenie bezpečnosti a plynulosti premávky a prevádzky CDS

Miesto projektu: Bratislava, MČ Petržalka, križovatka Rusovská cesta – Lenardova, Kremnická, Handlovská, Prokopova

Katastrálne územie: Petržalka (pozemky vo vlastníctve HMSR BA)

Zatriedenie: Rusovská cesta – miestna cesta II. triedy

Lenardova, Kremnická, Handlovská, Prokopova – miestne cesty III. triedy

Účel stavby: modernizácia a zvýšenie bezpečnosti účastníkov cestnej premávky

Charakter činnosti: stavebná úprava - rekonštrukcia


Stupeň PD: jednostupňový projekt v realizačných podrobnostiach v zmysle platných právnych predpisov a požiadaviek investora

Investor: Hlavné mesto SR Bratislava, Primaciálne námestie 1, 814 99 Bratislava 1

1. Opis predmetu zadania a navrhovaný stav

Pre dané územie bol v roku 2016 spracovaný dopravný prieskum – štúdia (Projektant: Ateliér DS, s.r.o., Bratislava December 2016), ktorá uvažovala s viacerými variantnými riešeniami. V súčasnosti je v tomto mieste vybudovaná priesečná križovatka bez riadenia dopravnou signalizáciou, s čiastočnou debarierizáciou priechodov pre chodcov. Navrhované riešenie pre vypracovanie projektovej dokumentácie počíta s riadením križovatky pomocou CDS, vrátane drobných stavebných úprav, potrebou osadenia nových cestných ostrovčekov, debarierizáciou priechodov pre chodcov a zmenou organizácie dopravy – zjednosmernením ulíc Prokopova, Handlovská, Kremnická v opačnom smere ako je v súčasnosti. Z ulice Lenardova je navrhované odbočenie vľavo a vpravo na Rusovskú cestu a súčasne aj prejazd na Handlovskú, do ktorej bude možné odbočenie z Rusovskej cesty z oboch smerov. Na Kremnickej je navrhované odbočenie vpravo aj vľavo na Rusovskú cestu, rovnako na Prokopovej je navrhované obojstranné odbočenie na Rusovskú cestu.

1. Situácia miesta realizácie



1. Predpokladaný rozsah prác, stavebných úprav

* cestná dopravná signalizácia, káblový rozvod CDS, stožiare CDS a nasvietenie priechodov
* elektrická prípojka NN pre radič CDS
* rekonštrukcia a stavebné úpravy:
  + lokálna oprava/výmena poškodených cestných obrubníkov
  + lokálna oprava poškodeného krytu vozovky a chodníka
  + debarierizácia dotknutých priechodov pre chodcov
  + osadenie nových cestných ostrovčekov
  + demontáž existujúceho zvislého DZ a zrušenia nežiadúceho vodorovného DZ
* ďalšie, nevyhnutné pre úspešnú realizáciu diela so zabezpečením bezpečnej a plynulej prevádzky v riešenom území

1. Špecifické požiadavky na projektovú dokumentáciu

* Križovatku Rusovská – Lenardova riešiť ako križovatku riadenú cestnou dopravnou signalizáciou v dynamickom režime v koordinácii s CDS Rusovská – Kremnická, so zabezpečením preferencie MHD a súčasne riadiť CDS na dopyt v koordinácii aj odsadený priechod pre chodcov pri zastávke MHD „Kremnická“
* Stavbu navrhovať na pozemkoch investora
* Projekt organizácie výstavby (POV):
  + postup výstavby navrhnúť tak, aby sa minimalizovalo obmedzenie premávky na prísluš. miestnych cestách
  + popísať obmedzujúce alebo bezpečnostné opatrenia pri príprave staveniska a v priebehu realizácie
  + projekt dočasného a trvalého dopravného značenia
  + riešenie stavby navrhnúť tak, aby sa minimalizovali dočasné zábery priľahlých pozemkov a obmedzenia dopravy

1. Inžinierska činnosť:

* zabezpečenie priebehu vedení inžinierskych sietí v riešenom území
* schvaľovanie POD v operatívnej komisii na určovanie dopravných značení a dopravných zariadení

1. Podklady pre úspešného uchádzača:

* Dopravný prieskum – štúdia (2016) (Projektant: Ateliér DS, s.r.o., December 2016)
* Geodetické zameranie – polohové a výškové zameranie (2016)
* Situácia navrhovaného variantného riešenia (M 1:500)